CELEX: C2005/271/32
Language: da
Date: 2005-10-29 00:00:00
Title: Sag C-331/05 P: Appel iværksat den 6. september 2005 af Internationaler Hilfsfonds e.V. til prøvelse af kendelse afsagt den 11. juli 2005 af De Europæiske Fællesskabers Ret i Første Instans (Tredje Afdeling) i sag T-294/04 Internationaler Hilfsfonds e.V. mod Kommissionen for De Europæiske Fællesskaber

29.10.2005   
            
            
               DA
            
            
               Den Europæiske Unions Tidende
            
            
               C 271/17
            
         Appel iværksat den 6. september 2005 af Internationaler Hilfsfonds e.V. til prøvelse af kendelse afsagt den 11. juli 2005 af De Europæiske Fællesskabers Ret i Første Instans (Tredje Afdeling) i sag T-294/04 Internationaler Hilfsfonds e.V. mod Kommissionen for De Europæiske Fællesskaber
   (Sag C-331/05 P)
   (2005/C 271/32)
   Processprog: tysk
   Ved De Europæiske Fællesskabers Domstol er der den 6. september 2005 iværksat appel af Internationaler Hilfsfonds e.V. ved Retchtsanwalt Hans Kaltenecker, 5, rue Raffet, F-75016 Paris, til prøvelse af kendelse afsagt den 11. juli 2005 af De Europæiske Fællesskabers Ret i Første Instans (Tredje Afdeling) i sag T-294/04, Internationaler Hilfsfonds e.V. mod Kommissionen for De Europæiske Fællesskaber.
   Appellanten har nedlagt følgende påstande:
   
               1.
            
            
               Kendelsen afsagt den 11. juli 2005 af De Europæiske Fællesskabers Ret i Første Instans (Tredje Afdeling) i sag T-294/04 (1) ophæves, og sagen hjemvises til Retten i Første Instans, eller Kommissionen dømmes til at betale 54 037,00 EUR til sagsøgeren.
            
         
               2.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Appellanten har til støtte for sin appel, iværksat til prøvelse af nævnte kendelse afsagt af Retten i Første Instans, gjort gældende, at Retten har vurderet og anvendt procedurereglerne og fællesskabsretten ukorrekt, og at Retten ikke har taget hensyn til Fællesskabets retsinstansers retspraksis:
   
               1.
            
            
               Retten har overset, at der retligt og faktisk er forskel på sagsomkostninger, der er knyttet til en retssag, og omkostninger, der gøres gældende under et søgsmål om skadeserstatning.
            
         
               2.
            
            
               Retten har ikke givet en retlig holdbar begrundelse for, at den næsten ex officio udelukker advokatomkostninger til klagesager for Den Europæiske Ombudsmand fra de omkostninger, der kan gøres gældende under et søgsmål om skadeserstatning. Retten har ikke prøvet den faktiske og retlige begrundelse for, at det var nødvendigt at benytte advokat i den af appellanten indledte klagesag.
            
         
               3.
            
            
               Retten har foretaget en summarisk behandling af spørgsmålet om årsagssammenhæng mellem Kommissionens retsstridige adfærd og de påberåbte skader og har foretaget en ukorrekt bedømmelse heraf.
            
         
               4.
            
            
               Retten har begået en retlig fejl ved at henvise til Domstolens retspraksis som begrundelse for sin ukorrekte vurdering af, at man ikke er nødt til at benytte advokat under en ombudsmandssag. Nævnte retspraksis vedrørte et tilfælde, hvor en tjenestemand i Kommissionen skulle dømmes efter tjenestemandsretlige kriterier, og som ikke kan sammenlignes nærmere med det foreliggende tilfælde.
            
         
      (1)  EUT C 229 af 17.9.2005.